S-198/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. mars 2019, á hendur A-kk-þgf I-kk-þgf A-kk-þgf, kt. [...], [...], fyrir umferðarlagabrot, með því að hafa fimmtudaginn 1. febrúar 2018 ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 250 ng/ml, MDMA 205 ng/ml og tetrahýdrókannabínól 1,4 ng/ml) um Stekkjarbakka í Reykjavík, við Aktu Taktu, þar sem lögregla stöðvaði aksturinn og að hafa ekið bifreiðinni umrætt sinn án lögboðinnar vátryggingar.

Telst brot þetta varða við 1., sbr. 2. mgr. 45. gr. a., 1. mgr. 48. gr. og 1. mgr. 93. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall á hendur honum var birt í Lögbirtingarblaði hinn 11. nóvember 2019 með heimild í 3. mgr. 156. gr. laga nr. 88/2008 um meðferð sakamála þar sem ókunnugt er um dvalarstað ákærða, sem er skráður með óþekkt lögheimili í [...]. Verður málið því dæmt samkvæmt heimild í alið 1. mgr. 161. gr. laga nr. 88/2008 um meðferð sakamála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...] og er í málinu sakfelldur fyrir að hafa ekið undir áhrifum ávana og fíkniefna, án gildra ökuréttinda og lögboðinnar vátryggingar bifreiðar, hinn 1. febrúar 2018. Samkvæmt framlögðu sakavottorði, dagsettu 1. mars 2019, gekkst ákærði undir greiðslu sektar með sátt hjá embætti lögreglustjórans á höfuðborgarsvæðinu hinn 16. maí 2012 fyrir að aka undir áhrifum ávana og fíkniefna. Þá var ákærða gert að greiða sekt með lögreglustjórasátt, dagsettri 1. ágúst 2013, hjá sama embætti, fyrir að aka undir áhrifum áfengis og ávana og fíkniefna. Loks gekkst 2 ákærði undir greiðslu sektar með sátt, einnig hjá embætti lögreglustjórans á höfuðborgarsvæðinu, hinn 4. nóvember 2013, meðal annars fyrir að aka undir áhrifum ávana og fíkniefna, án þess að hafa endurnýjað ökuskírteini sitt. Brot það er ákærði gekkst við með greiðslu sektarinnar var framið áður en lögreglustjórasátt, dagsett 1. ágúst 2013 var gerð og telst því hegningarauki við þá sátt. Sakaferill ákærða hefur að öðru leyti ekki þýðingu við ákvörðun refsingar í málinu.

Við ákvörðun refsingar hér verður þannig við það miðað að ákærði gerist nú í þriðja sinn, innan ítrekunartíma sbr. 3. mgr. 71. gr. almennra hegningarlaga nr. 19/1940 og eftir að hann varð fullra 18 ára, sekur um að aka bifreið óhæfur til að stjórna henni örugglega vegna áhrifa áfengis og/eða ávana og fíkniefna.

Með hliðsjón af framangreindu, sakarefni máls þessa sem og dómvenju, þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru er ákærði sviptur ökurétti í ævilangt frá birtingu dóms þessa að telja.

Ákærði greiði 164.767 krónur í sakarkostnað.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf I-kk-nf A-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði greiði 164.167 krónur í sakarkostnað.

Þ-kvk-nf L-kvk-nf

2 ákærði undir greiðslu sektar með sátt, einnig hjá embætti lögreglustjórans á höfuðborgarsvæðinu, hinn 4. nóvember 2013, meðal annars fyrir að aka undir áhrifum ávana og fíkniefna, án þess að hafa endurnýjað ökuskírteini sitt. Brot það er ákærði gekkst við með greiðslu sektarinnar var framið áður en lögreglustjórasátt, dagsett 1. ágúst 2013 var gerð og telst því hegningarauki við þá sátt. Sakaferill ákærða hefur að öðru leyti ekki þýðingu við ákvörðun refsingar í málinu.

Við ákvörðun refsingar hér verður þannig við það miðað að ákærði gerist nú í þriðja sinn, innan ítrekunartíma sbr. 3. mgr. 71. gr. almennra hegningarlaga nr. 19/1940 og eftir að hann varð fullra 18 ára, sekur um að aka bifreið óhæfur til að stjórna henni örugglega vegna áhrifa áfengis og/eða ávana og fíkniefna.

Með hliðsjón af framangreindu, sakarefni máls þessa sem og dómvenju, þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru er ákærði sviptur ökurétti í ævilangt frá birtingu dóms þessa að telja.

Ákærði greiði 164.767 krónur í sakarkostnað.

Þ-kvk-nf L-kvk-nf, aðstoðarmaður dómara, kveður upp dóminn.

Ákærði, A-kk-nf I-kk-nf A-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði greiði 164.167 krónur í sakarkostnað.

Þ-kvk-nf L-kvk-nf